kardosdrur/scandi-wiki huggingface dataset:
Cecilia Lonning-Skovgaard

Cecilia Lonning-Skovgaard (født 21. november 1975) er en dansk politiker som fra 1. januar 2018 til 15. marts 2022 var borgmester for Beskæftigelses- og Integrationsforvaltningen i Københavns Kommune, valgt for Venstre.

Uddannelse og erhverv 
Lonning-Skovgaard er opvokset i Hellerup, gik på Krebs' Skole, og blev i 2001 cand.scient.pol. fra Aarhus Universitet. Hun var den første kvindelige modtager af Kronprins Frederiks Harvard-legat, som muliggjorde en Master of Public Administration-uddannelse fra Kennedy School of Government på Harvard (2000).

Hun har været ansat i McKinsey, Carlsberg, Codan og Ørsted A/S. Efter at have afsluttet sin politiske karriere blev hun 1. oktober 2022 ansat som HR-specialist i DFDS.

Politisk karriere 

Ved borgerrepræsentationsvalget i 2005 blev Lonning-Skovgaard partiets 2. suppleant og indtrådte i 2008 i Borgerrepræsentationen, efter at Martin Geertsen og Søren Pind begge valgte at nedlægge deres mandater. Fra 2008 til 2013 var hun medlem af Børne- og Ungeudvalget. I 2014 blev hun medlem af Beskæftigelses- og Integrationsudvalget og partiets politiske ordfører i Borgerrepræsentationen. Den 21. september 2016 blev hun valgt til spidskandidat for Venstre til borgerrepræsentationsvalget i 2017, idet hun ved et kampvalg slog den siddende Venstre-borgmester og hidtidige spidskandiat Pia Allerslev. Efter kommunalvalget 2017 blev Lonning-Skovgaard 1. januar 2018 borgmester for Beskæftigelses- og Integrationsforvaltningen.

I efteråret 2017 blev der rejst kritik af at flere medlemmer af Borgerrepræsentationen, bl.a. Cecilia Lonning-Skovgaard, havde brugt lokaler på Københavns Rådhus i forbindelse med deres bryllupper uden at blive opkrævet lokaleleje. Lonning-Skovgaard valgte som reaktion herpå at bede om at få en regning fra kommunen, så hun kunne betale den.

I foråret 2022 blev hun udsat for kraftig kritik grundet anklager om krænkende adfærd overfor medarbejdere i centralforvaltningen. Som konsekvens heraf valgte hun at træde tilbage som borgmester 15. marts 2022. Hun blev afløst på borgmesterposten af den hidtidige gruppeformand Jens-Kristian Lütken.

Privatliv 

Cecilia Lonning-Skovgaard er mor til tre børn og bosat på Østerbro-siden af Hellerupområdet.

Kilder 

Medlemmer af Københavns Borgerrepræsentation i 2000-tallet
Tidligere medlemmer af Københavns Borgerrepræsentation fra Venstre
Borgmestre i København
Borgmestre fra Venstre
Erhvervskvinder
Erhvervsfolk fra Danmark
Korswandt

Korswandt er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Korswandt er beliggende tre kilometer syd for Ahlbeck ved Bundesstraße B 110 ved Wolgastsee midt i Naturpark Insel Usedom. Øst for kommunen findes grænsen til Polen. I den vestlige del af kommunen ligger søen Gothensee, i skoven øst for landsbyen Ulrichshorst ligger  Krebssee og sydøst for Wolgastsee, den 1,5 hektar store sø Schwarzes Herz.

I kommunen findes landsbyerne Korswandt og Ulrichshorst.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
VM i landevejscykling 2017 – Enkeltstart (herrer)

Herrernes enkeltstart ved VM i landevejscykling 2017 blev afholdt onsdag den 20. september 2017 i Bergen, Norge. Ruten var 31 km lang, først to omgange omkring centrum, derefter afslutning op til Fløyen. Ved indgangen til stigningen havde rytterne mulighed til at skifte cykel. Det var den 24. udgave af mesterskabet og Tony Martin var regerende mester. Enkeltstarten blev vundet af hollandske Tom Dumoulin.

Hold og ryttere

Danske ryttere 
 Martin Toft Madsen
 Lasse Norman Hansen

Resultater

Eksterne henvisninger 
 

Enkeltstart (herrer)
VM i landevejscykling 2017 – Enkeltstart (junior herrer)

Junior herrernes enkeltstart ved VM i landevejscykling 2017 blev afholdt tirsdag den 19. september 2017 i Bergen, Norge. Ruten var 21,1 km lang.

Resultater

Eksterne henvisninger 
 
 Kort og rutebeskrivelse 
 Officiel resultatside 

Enkeltstart (junior herrer)
VM i landevejscykling 2017 – Enkeltstart (damer)

Damernes enkeltstart ved VM i landevejscykling 2017 blev afholdt tirsdag den 19. september. Ruten var 21,1 km lang.

Hold og ryttere

Danske ryttere 
 Cecilie Uttrup Ludwig
 Pernille Mathiesen

Resultater

Eksterne henvisninger 
 

Enkeltstart (damer)
Lille Darum

Lille Darum er en landsby beliggende i Darum Sogn (indtil Kommunalreformen i 1970 Gørding Herred Ribe Amt).

Historie 
Darum omtales første gang ca. 1340 som Darrum. Endelsen -rum betyder en "åben plads fremkommet ved rydning". Hvornår byen er blevet delt i Store Darum og Lille Darum vides ikke.

Lille Darum landsby bestod i 1682 af 8 gårde. Det samlede dyrkede areal udgjorde 92,4 tønder land skyldsat til 29,01 tønder hartkorn. Dyrkningsformen var alsædebrug med 1 vang.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark; 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister; Kjøbenhavn 1904; s. 809

Lokaliteter i Esbjerg Kommune
University of York

University of York (forkortet som Ebor eller York) er kollegie-, plate glass og forskningsuniversitet, der ligger i byen York i England. Det blev etableret i 1963, og det er siden blev udvidet til mere end 30 centre og institutter der dækker en bred mængde af emner og fag.

Det ligger i den sydvestlige del af York, og campus dækker omkring 200 ha. Det oprindelige Heslington West (eller Campus West) campus inkorporere York Science Park og National Science Learning Centre, og naturområder med en sø og drivhus. I maj 2007 fik universitetet tilladelse til at udvide hovedcampus til øst for landsbyen Heslington. Det andet campus, kaldet Heslington East eller Campus East, åbnede 2009 og har nu tre kollegier, og tre afdelinger samt konferencefaciliteter, sportsby og et start-up "inkubator". Institutionen lejer King's Manor i midtbyen i York.

York er et kollegieuniversitet og alle de studerende bor på en af ni kollegier. Det niende blev grundlagt i 2014 og hedder Constantine efter den romerske kejser Konstantin 1., der blev udnævnt Augustus i York i år 306. Der var planer om at opføre to nye kollegier i nær fremtid.

I 2014 rangerede Research Excellence Framework York som det 14. bedste forskningsinstitut i Storbritannien på baggrund af deres forskning. Universitetet er rangeret 10. til 20. bedste i alle tre nationale oversigter, international rangeres det fra 100 til 150 i tre af de fire store oversigter og uden for top 200 i den fjerde. I 2012 blev York en del af Russell Group of research-intensive British universities.

Referencer

Eksterne henvisninger 

 

York
York
Etableret i 1963
Rosa unica

"Rosa unica" er et dansk digt af Christian Winther udgivet i samlingen Lyriske digte i 1849. 

Lyriske digte er opdelt i to grupper med overskrifterne "Da jeg var ung" og "Blandede digte". "Rosa unica" hører til den første gruppe, hvor den er nummer 15 ud af 67 digte. Digtet er romantisk og fletter naturen som symbol med erotik.

Digtet er ikke strofeopdelt og består af 36 linjer med rim i forskellige mønstre.

"Rosa unica" indgår i lyrikantologien af 12 digte i Kulturkanonen fra 2006.

Referencer 

Digte fra Danmark
Litteratur i 1849
Kulturkanonen
Stor slørugle

Stor slørugle (Tyto novaehollandiae) er en fugleart, der lever på Australien og det sydlige Ny Guinea.

Noter 
  Avibase - the world bird database

Ugler
Fugle fra Australien
Siding Spring Observatoriet

Siding Spring Observatoriet er beliggende tæt ved Coonabarabran i New South Wales, Australien. Observatoriet blev påbegyndt i 1924, og er en del af the Research School of Astronomy & Astrophysics (RSAA) under the Australian National University. Det inkluderer flere teleskober herunder the Anglo-Australian Telescope. Det er placeret 1165 moh. i nationalparken Warrumbungle National Park på bjergtoppen Woorat, også kendt som Siding Spring.

Observatoriets beliggenhed med mange mørke og skyfrie nætter gør det ideelt til astronomiske observationer. Derfor drives det i samarbejde med både Storbritannien og Australien i fællesskab, og med teleskoper opstillet fra yderlige andre lande f.eks. USA, Japan, Sydkorea og Sverige.

Observatoriet deltager i projektet i at opdage jordkrydsende objekter.

Teleskoper 
Der er installeret mere end 50 teleskoper på Siding Spring, omend ikke alle er funktionsdygtige. Et udvalg af dem der er i drift er listet herunder:
 Anglo-Australian Telescope: 3,9 m ækvatorialt monteret teleskop.
 Faulkes Telescope South: 2 m Ritchey-Chrétien-teleskop.
 Siding Spring 2,3 m teleskop (Advanced Technology Telescope): alt-az ophæng.
 SkyMapper: et fuldautomatisk 1,35 m vidvinkel teleskop.
 Uppsala Southern Schmidt-teleskop: 0,5 m
 Automated Patrol Telescope: Stort synsfeldts CCD teleskop

Se også 
 (3122) Florence - nærjords-asteroide opdaget på Siding Spring i 1981.

Eksterne links 

 SSOs officielle hjemmeside
 Research School of Astronomy & Astrophysics

Astronomiske observatorier
Bygninger, konstruktioner og anlæg i Australien
De levendes Land

"De levendes Land" er en dansk salme af N.F.S. Grundtvig, skrevet i februar 1824, men først udgivet i Poetiske Skrifter, bind 5 i 1883. Den er i nyere udgaver af Den Danske Salmebog opført som "O kristelighed", og i Den Danske Salmebog 2003 er hele salmen tillige med under titlen "Jeg kender et land".

"De levendes Land" er skrevet som et opgør med Thomas Kingos salme fra 1681 "Dend XI. Sang. Keed af Verden, og kier ad Himmelen" (også kendt som "Far, verden, far vel"), som den deler struktur og versemål med. Kingos salme beskriver Himmelen med længsel, idet denne verden er et koldt sted at være. I modsætning hertil er det Grundtvigs holdning, som han beskriver i sin salme, især fra vers syv og frem, at Himmeriget findes på Jorden. Det daglige liv er i sig selv er en del af at være i Himmelen. "De levendes Land" er derfor lys i sit udtryk og lægger vægt på kærligheden som en gennemgående kraft; kærligheden i Grundtvigs opfattelse er først og fremmest Guds kærlighed. 

I salmens første tre vers priser Grundtvig paradiset, som børn kunne drømme om det, i de tre næste omtaler han det paradis, som mange voksne mennesker forgæves forsøger at finde på Jorden, mens de sidste syv vers priser livet på Jorden. I versene ni til elleve tager han udgangspunkt i Paulus' Første Brev til Korintherne med dens omtale af tro, håb og kærlighed ("Men størst af dem er kærligheden"), og i vers elleve og tolv glædes han over Guds rige, som er til stede på Jorden. Endelig forkynder Grundtvig i sidste vers, at livet findes både i Himmelen og på Jorden.

Salmen består af tretten vers på hver seks linjer med rimmønsteret A-A-B-B-C-C. I Salmebogen er de syv af versene med i "O kristelighed", mens den står næsten uændret i "Jeg kender et land" bortset fra titellinjen. Der findes en anden udgave med 16 vers.

L.M. Lindeman skrev i 1862 melodi til "De levendes Land" og "Far, verden, far vel".

"De levendes land" indgår i lyrikantologien af tolv digte i Kulturkanonen fra 2006.

Referencer

Eksterne henvisninger 
 
 

Digte fra Danmark
Litteratur i 1824
Kulturkanonen
Salmer af N.F.S. Grundtvig
Salmer i Den Danske Salmebog
Længdeforkortelse

Længdeforkortelsen (også kaldet Lorentz-forkortelse) er et begreb i Einsteins specielle relativitetsteori. Teorien postulerer, at en iagttager der observerer en proces i et system, der bevæger sig, vil opleve at afstande er kortere end afstande i et system, der er i hvile i forhold til iagttageren.

Fænomenet betegnes også Lorentz-forkortelse efter den hollandske fysiker Hendrik Antoon Lorentz. Ifølge Lorentz forekommer længdeforkortelse, når man bevæger sig med en fart, som er tæt på lysets fart i vakum, |c|. Længdeforkortelse sker kun i den retning, som man bevæger sig. Længdeforkortelse forekommer især ved kollision mellem atomkerner.

Jo højere hastighed, rumskibet flyver med, jo mere skrumper Jorden (set fra rumskibet)

Opståen 
Længdeforkortelse blev oprindeligt formuleret i kvalitativ form af den irske fysiker George Francis FitzGerald (1889) og senere formuleret i kvantitativ form af Lorentz (1892).

Længdeforkortelse hænger nært sammen med begrebet Lorentz-transformation, idet Lorentz-transformationen kan forklare sammenhængen mellem længde i ro og længde i bevægelse.

Eksempel 
En betragter, som befinder sig i et rumskib, der flyver med meget høj fart mod Jorden, vil ikke se planeten som kugleformet; for det ser ud som om Jorden skrumper i den retning, som betragterens rumskib flyver.

Længdeforkortelse behandlet i fiktion 
Længdeforkortelse er nævnt i science-fiktion roman:

 Massimo Villata (2017): The Dark Arrow of Time. A Scientific Novel.

Referencer 

Relativitetsteori
Koroljov

Koroljov (, ; indtil 8. juli 1996 Калининград, ) er en by i Moskva oblast i Volgas føderale distrikt i Den Russiske Føderation. Koroljov er administrativt center i Koroljov bymæssige okrug, og med sine  indbyggere, den fjerde folkerigeste by i oblasten, efter Balasjikha (450.771), Podolsk (293.765) og Khimki (239.967).

Geografi 

Byen ligger nordøst for Moskva, 23 km fra centrum og 6-7 km fra MKAD ved den ottesporede Jaroslaskaja.

Jaroslaskaja er Korolevs vestlige grænse. Fra syd til by er der nationalparken "Losiny Ostrov" , og fra nord og østlige landsbyer. Kljazmafloden, samt mange mindre floder, løber igennem byen. Skovområderne i byen har et areal på 3.800 ha, og inden for byen er "Jauza-vådområdet". Bydelens areal er 55,47 km².

Referencer

Eksterne henvisninger 

Byer i Moskva oblast
Etableret i 1938
Carl Jacobsens Museumsmandslegat

Carl Jacobsens Museumsmandslegat er et dansk legat stiftet af Ny Carlsbergfondet, der blev uddelt første gang i 1975 og som sidenhen næsten hvert år er uddelt til en markant dansk museumsmedarbejder, dog primært danske museumsdirektør.

Legatmodtagere 
 2017, Gitte Ørskou, direktør, Kunsten Museum of Modern Art Aalborg 
 2016, Lisette Vind Ebbesen, direktør, Skagens Museum 
 2015, Anne Højer Petersen, direktør, Fuglsang Kunstmuseum
 2014, Ingen uddelinger
 2013, Anne Birgitte Fonsmark, direktør, Ordrupgaardsamlingen og Charlotte Sabroe, direktør, Sorø Kunstmuseum
 2012, Ingen uddelinger
 2011, Dagmar Warming, direktør, Ribe Kunstmuseum 
 2009, Teresa Nielsen, direktør, Vejen Kunstmuseum og Mogens Jørgensen, Ny Carlsberg Glyptotek 
 2000, Erland Porsmose, direktør, Kertemindeegnens Museer og Anne Marie Nielsen, mag.art.
 1999, Ida Haugsted, mag.art., Kasper Monrad, mus.insp., dr.phil.
 1996, Lennart Gottlieb, mus.insp. og Marianne Saabye, mus.insp. og Kasper Monrad, mus.insp., dr.phil.
 1995, Mikael Wivel, mag.art. 
 1994, Finn Terman Frederiksen, mus.leder og maleren Henning Damgaard-Sørensen (til studierejse)
 1993, Jørgen Jensen, mus.insp., mag.art 
 1992, Øystein Hjort, lektor, dr.phil. og Søren Dietz, mus.insp. og Stig Miss, mus.insp., og Dyveke Helsted, fhv. mus.insp. 
 1991, Ingen uddeling
 1990, Lisbeth Balslev Jørgensen, forskningsbibliotekar, mag.art. 
 1989, Kjeld von Folsach, mus.dir. Davids Samling
 1988, Mette Moltesen, mus.insp., mag.art. 
 1987, Mirjam Gelfer-Jørgensen, overbibl., mag.art. 
 1986, Hans Edvard Nørregård-Nielsen, mus.insp., mag.art.
 Jens Bing, mus.insp. 
 1985, Jan Würtz Frandsen, mus.insp.
 1984, Ingen uddelinger
 1983, Jørgen Jensen, mus.insp. 
 1982, George Nellemann, mus.insp. 
 1981, Chr. Waagepetersen, mus.insp., cand.jur. 
 1980, Holger Rasmussen, dr.phil., Lise Funder, mag.art. 
 1979, Troels Andersen, cand.phil. og Lisbet Balslev Jørgensen, mag.art. 
 1978, Hugo Johannsen, mag.art. 
 1977, Emma Salling, mag.art.
 1976, Henrik Bramsen, mag.art.
 1975, Hakon Lund, mag.art.

Referencer 

Legater fra Danmark
Etableret i 1975
Anemoi

Anemoi (græsk Ἄνεμοι: vinde) var i græsk mytologi guder af vindene; hver af dem tilknyttet den verdensretning, vinden blæste fra, hver sin årstid eller måned, samt vejrfænomener. De varierede i antal fra 3, 4, 8 til 12, og Vindenes tårn i Athen afbilder de 8 mest kendte af dem, tilknyttet 8 verdensretninger på kompasset. De var oftest afbildet som mænd med vinger og flagrende tøj, eller som heste, der trak Zeus vognen over himlen og som heste i stormguden Aiolos stalde.

Vindheste 
Da de hurtige og stærke vinde var symboliseret af hurtige og stærke heste, der også trak vognen af Zeus over himlen, ville der ofres heste til ære for Anemoi, som i Sparta, og i Athen ville der især ofres til ære for den voldsomme nordenvind Boreas. Grækerne og romerne troede også, at hestehopper blev befrugtede af vinden, altså af de mandlige vindhingste. Vergil beskriver for eksempel, hvordan hopper ville stille sig på en høj klippe helliget vinden, især nordenvinden Boreas, og derefter bryde ud i et anfald af raseri, som var tegn på, de var blevet befrugtede af vindhingsten.

De mest kendte Anemoivinde 
Anemoi var styret af den øverste vind- og stormgud Aiolos. Aiolos var ham, der skulle tilkaldes for at han ville slippe en vind fri eller lukke vinden inde, så sømænd, hæren og deres skibe ikke kom til skade eller kom hurtigere frem. Anemoi var ikke tilbedt med store, udbyggede kulter som de olympiske guder, men de spillede vigtige roller i de græske mytefortællinger. For eksempel i Odysseen hjælper Aiolos Odysseus ved at sende hans Anemoi til undsætning. 

I Romerriget var Anemoi kaldt Venti (latin: vinde), og vindguderne havde også hver sit tilsvarende latinske navn. Der var endda op til romerske 24 Venti-guder for hver 15 grader af kompasset.

De mest kendte Anemoi var de 4 hovedguder for vindene fra de fire verdenshjørner. Det var også disse fire, som trak Zeusvognen over himlen. 
Disse 4 var som følger: 
 Boreas (Βορέας), gud af nordenvinden, kulde og vinter; romerske Aquilo
 Zephyrus (Ζέφυρος), gud af den milde vestenvind, forår og mild sommervejr; romerske Favonius
 Notus (Νότος), gud af den sydlige vind sirocco, efterår og efterårsstorme; romerske Auster
 Eurus (Εύρος), romerske Vulturnus eller Aureus, guden af den uheldige sydøst vind, ikke tilknyttet nogen årstid og som den eneste af de 4 store vindguder ikke nævnt i Hesiods Theogoni eller i de Orfiske hymner. 

De fire andre Anemoi vist på Vindenes tårn er:
 Apeliotes (østvinden), den velgørende, hjælpsomme østvind, der bragte mild, forfriskende regn til landbruget, afbildet som en ung mand uden skæg, iført høje sko og bærende på frugt og korn
 Kaikias (nordøstvinden), afbildet med skæg og bærende på et skjold fuld af hagl
 Lips (sydvestvinden), afbildet med et skibsagter
 Skiron (vest-nordvestvinden), vinden der blæste fra de Scironiske klipper vest for Athen, afbildet med en kedel, han tipper, som symboliserer vinterens begyndelse

Vindenes forældre er morgenrødets gudinde Eos og tusmørkets gud, titanen Astraios. Anemoi-vindene havde også mange døtre, kaldt for Aurai, hvilket betød vindnymfer eller luftens nymfer.

Kildehenvisninger 

Græske guder
Græsk mytologi
Jasper Stadum

Jasper Stadum (født 19. april 1976 i Skagen) er en dansk journalist, der fra december 2006 til februar 2019 var ansat hos TV 2 Sporten, hvor han primært arbejdede med cykelsport. Han er i dag ansat hos kommunikationsbureuet Cadpeople.

Karriere 
Fra 1983 til 1992 gik Jasper Stadum i folkeskole på den nu nedlagte Kappelborgskolen i Skagen. Derefter begyndte han på Frederikshavn Gymnasium og HF, hvor han i 1996 dimitterede som matematisk student. I 1997 blev han optaget på Danmarks Journalisthøjskole, hvor han i 2001 blev uddannet journalist.

Efter endt uddannelse arbejdede Stadum frem til 2004 som freelance journalist for TV2 Østjylland og DR Sporten, samtidig med at han var web-editor hos TV2 Nord.

I 2004 blev arbejdspladsen TV 2 Danmarks hovedsæde i Odense, hvor han blev webredaktør på charlie.tv2.dk, samt redaktionel leder af Sputnik.dk. I december 2006 blev han tilknyttet TV 2’s sportsredaktion, hvor han siden 2007 blandt andet har været i Frankrig hvert år under Tour de France, som udsendt reporter fra start- og målområderne.

Stadum blev i januar 2013 valgt til tillidsrepræsentant for kollegaerne som er medlem af Dansk Journalistforbund.

I februar 2019 meddelte Jasper Stadum at han havde opsagt sin stilling hos TV 2, for at tiltræde hos kommunikationsbureuet Cadpeople i Aarhus, hvor arbejdsområdet blev digital læring.

Privat 
Jasper Stadum er bosat i Skanderborg med hustru og børn. Ægteskabet blev indgået 17. august 2013 i Skagen.

I august 2009 blev han frivillig på Smukfest, hvor han siden 2016 har været formand for en bar, med ansvaret for 85 andre af festivalens frivillige.

Referencer

Eksterne henvisninger 
 
 

Personer fra Skagen
Sportsjournalister fra Danmark
Ansatte ved TV 2
Night Changes

"Night Changes" er en sang af det irsk-britiske boy band One Direction. Den blev skrevet af Jamie Scott, Julian Bunetta og John Ryan, mens produktionen blev styret af Bunetta og Ryan. Sangen blev udgivet den 14. november 2014 som deres anden og sidste single, fra gruppens fjerde studiealbum Four. Det er også den sidste af deres singler, hvor Malik medvirker, idet han forlod gruppen i marts 2015.

Baggrund og udgivelse 
"Night Changes" blev afsløret som albummets anden single i et interview med radioværten Scott Mills. Den blev udgivet den 14. november 2014, tre dage før selve albummet blev udgivet.

Komposition og tekst 
I sammenligning med temaet i tekster som "Live While We're Young" og "Best Song Ever", så handler sangen om at leve livet og opleve kærlighed på vejen. Nummeret illustrerer en ny modenhed og udvikling for boy bandet. Harmonierne i omkvædet har en række underlæggende "Oohs", der givet sangen en dybde og mere eftertænksom tone. Sangen varer 3 minutter og 47 sekunder, og starter i A-dur, men skifter til b-dur efter 2 minutter og 28 sekunder.

Musikvideo 
Den officielle musikvideo blev udgivet 21. november 2014, og den blev instrueret af Ben Winston. Det var den sidste af One Directions videoer, hvor Zayn Malik medvirkede, idet han forlod bandet den 25. marts året efter. Liam Paynes kæreste Sophia Smith var involveret i indspilningen, men optrådte ikke i selve filmen.

Videoen er optaget fra en kvindes synspunkt, der går på date med alle medlemmerne af One Direction. De fem dates finde sted på meget forskellige steder; en date med Zayn er på en italiensk restaurant (som han tilsyneladende ejer, idet han hilser på kokken i køkkenet og introducerer sin date for tjeneren), en køretur på landet med Louis, en aften med monopoly og klodsmajor ved pejsen med Niall, skøjtetur med Harry og et tivoli med Liam.

Som deres date forgår går det fra godt til værre. Zayns' dates ekskæreste kommer ind og hælder vand og mad ud over Zayn, hvilket får hende til at forlade Zayn, mens han sidder målløs. Harry ser et par, der laver et trick op isen og forsøger at gentage det med sin date, hvorved de begge falder og kommer til skade. Liam og hans date prøver en forlystelse og han bliver svimmel og kaster op i datens hat. Niall passer ildstedet, men der går ild i hans sweater, og da han tager et håndklæde for at slukke det vælter han en kande ud over datens kjole. Slutteligt bliver Louis holdt ind til siden af politiet, og forsøger at joke med betjenten, hvorved han bliver anholdt.

Spor 
Digital EP
"Night Changes"  – 3:40
"Night Changes"  – 3:40
"Steal My Girl"  – 3:46
CD single
"Night Changes"  – 3:40
"Night Changes"  – 3:40

Hitlister

Ugentlige hitlister

Årshitlister

Referencer

One Direction
Sange fra 2014
Singler fra 2014